smcproject/ml-wiki-sentences huggingface dataset:
പിന്നീട് തുണികളെ കഴുകി അവശിഷ്ടവർണങ്ങളെ നീക്കം ചെയ്യുന്നു.
ടെക്സ്റ്റൈൽ പ്രിന്റിങ്.
വസ്ത്രോപഭോഗം ഗാർഹിക മേഖല
നിത്യോപയോഗത്തിനുള്ള വസ്ത്രങ്ങൾ, കുളിമുറി, കിടപ്പുമുറി, ഭക്ഷണമുറി മുതലായവയിൽ ഉപയോഗിക്കുന്ന തുണിത്തരങ്ങൾ, കർട്ടൻ, പരവതാനി, കംബളം, അപ്ഹോൾസ്ട്രി എന്നിവ ഗൃഹാവശ്യത്തിനുള്ള വസ്ത്രങ്ങളിൽ ഉൾപ്പെടുന്നു.
വ്യാവസായിക മേഖല ആധുനിക നെയ്ത്ത് യന്ത്രസംവിധാനം(രാജപാളയം)
വ്യാവസായികാവശ്യങ്ങൾ മൂന്ന് തരത്തിലാകാം.
ഒന്ന്, സംയുക്ത പദാർഥ നിർമ്മാണത്തിനുള്ളവ.
ഇതര ഉത്പന്നങ്ങൾ നിർമ്മിക്കുമ്പോൾ അവയ്ക്ക് പ്രബലമായ ഒരു അടിത്തറ എന്ന രീതിയിൽ പ്രയോജനപ്പെടുത്തുന്നവയാണിവ.
പൂശൽ, ഇംപ്രഗ്നേഷൻ, ലാമിനേഷൻ, തുടങ്ങിയ വിദ്യകൾ ഇതിനായി ഉപയോഗിക്കാറുണ്ട്.
ടയർ, ബെൽറ്റ്, ഹോസ്, കാറ്റ് നിറച്ചു വീർപ്പിക്കാവുന്ന പദാർഥങ്ങൾ, ടൈപ്പ്റൈറ്റർ റിബൺ മുതലായവ ഇതിനുള്ള ഉദാഹരണങ്ങളാണ്.
അരിപ്പകൾ, സ്ക്രീനുകൾ, അലക്കു വ്യവസായത്തിലുപയോഗിക്കുന്ന വലകൾ, ടെക്സ്റ്റൈൽ പ്രിന്റിങിലെ ബാക്ക്ഗ്രൌണ്ട് പ്രിന്റിങ് നടത്താനുള്ള വസ്ത്രങ്ങൾ തുടങ്ങി പ്രോസസിങ് ആവശ്യങ്ങൾക്കുള്ളവയാണ് രണ്ടാമത്തെ ഇനം.
മേൽക്കട്ടി, വിരിപ്പന്തൽ, ടാർപോളിൻ, ടെന്റ്തുണി, ലഗേജ് വസ്തുക്കൾ, പാദരക്ഷകൾ മുതലായവയിൽ നേരിട്ടുപയോഗിക്കുന്നവയാണ് മൂന്നാമത്തെ ഇനം.
സംരക്ഷണ വസ്ത്ര മേഖല
ഉഷ്ണം, കഠിന ശൈത്യം തുടങ്ങിയ വ്യത്യസ്ത കാലാവസ്ഥകൾക്കനുയോജ്യമായ വസ്ത്രങ്ങൾ, അഗ്നിശമന പ്രവർത്തനങ്ങൾക്കുള്ളവ, സുഷിരിതാവസ്ഥ അധികമായുള്ള പാരഷൂട്ട് തുണി, ബഹിരാകാശ യാത്രക്കാവശ്യമായ വസ്ത്രങ്ങൾ എന്നിവ ഇവയ്ക്കുദാഹരണങ്ങളാണ്.
സുഖപ്രദമായ രീതിയിൽ സംരക്ഷണം നൽകുന്ന തരത്തിലാണ് ഇവ നിർമ്മിക്കപ്പെടുന്നത്.
കമ്പ്യൂട്ടർ ഉപയോഗിച്ചുള്ള വസ്ത്ര നിർമ്മാണം കമ്പ്യൂട്ടർ 'എയ്ഡഡ് ഡിസൈൻ' പ്രയോജനപ്പെടുത്തിയുള്ള വസ്ത്രനിർമ്മാണം
നാരിന്റെ ആകൃതി, വലിപ്പം, തുണിയിൽ അവയെ ചിട്ടപ്പെടുത്തുന്ന രീതി, മുതലായവയെ ആശ്രയിച്ച് തുണിത്തരങ്ങളുടെ സ്വഭാവത്തിന് വ്യത്യാസം വരാം.
അനുയോജ്യമായ നാരുകളുടെ തിരഞ്ഞെടുപ്പ് മുതൽ അവയുടെ ക്രമീകരണം വരെ ഇന്ന് കംപ്യൂട്ടർ സാങ്കേതികവിദ്യ ഉപയോഗിച്ച് നടത്താം.
ഇതിന് സഹായിക്കുന്ന ഒരു സോഫ്റ്റ് റ്വെയെർ, ഫ്രാൻഹോഫെർ ഇൻസ്റ്റിറ്റ്യൂട്ട് ഫൊർ ഇൻഡസ്ട്രിയൽ മാത്തമാറ്റിക്സ് ITWM ലെ ഫ്രെൻസ്-ജൊസെഫ് പെഫ്രെൻഡ്റ്റ് (Franz -Joseph Pfreundt) വികസിപ്പിച്ചെടുത്തിട്ടുണ്ട്.
ഫോം, ഫൈബെർ എന്നീ പദാർഥങ്ങളിൽ കാണുന്ന സങ്കീർണ ജ്യാമിതികളിലൂടെ സൂക്ഷ്മ/ബാഹ്യതല പ്രവാഹ രീതികൾ എങ്ങനെ ഉണ്ടാവുന്നു എന്ന് കംപ്യൂട്ടർ ഉപയോഗിച്ച് സിമുലേറ്റ് ചെയ്ത് (ഇത്തരമൊരു സന്ദർഭം അനുകരണത്തിലൂടെ സൃഷ്ടിച്ച്) നൂതന വസ്ത്രങ്ങൾ രൂപപ്പെടുത്തുന്നു.
ആദ്യമായി, നിലവിലുള്ള പദാർഥങ്ങളുടെ കംപ്യൂട്ടർ ടൊമൊഗ്രെഫി പ്രതിബിംബം തയ്യാറാക്കുന്നു.
തുടർന്ന്, അവയുടെ ജ്യാമിതീയ ഘടനകളുപയോഗിച്ച് ഏതാനും ത്രിമാന സംരചനാ മാതൃകകൾ സൃഷ്ടിക്കുന്നു.
അതിനുശേഷം ദ്രവഗതിക ഗണിത പ്രക്രിയകളിലൂടെ (hydrodynamic mathematical processes) ഓരോ പദാർഥത്തിലൂടെയുള്ള പ്രവാഹ രീതികളെ വിലയിരുത്തുന്നു.
ഇത്തരത്തിൽ ലഭിക്കുന്ന അറിവിനെ നേരത്തെ സൂചിപ്പിച്ച സിമുലേഷൻ സോഫ്റ്റ്വെയെറുകളുടെ ഇൻപുട്ടായി പ്രയോജനപ്പെടുത്തി പുതിയ തുണിത്തരത്തിന് രൂപം നൽകുന്നു.
മറ്റു സാങ്കേതിക വിദ്യകളുയർത്തുന്ന വെല്ലുവിളി
ആധുനിക ജീവിതത്തിലെ ഏതാണ്ട് എല്ലാ മേഖലകളിലും വസ്ത്രങ്ങൾ ഉപയോഗത്തിലുണ്ട്.
പക്ഷേ, സവിശേഷ സ്വഭാവങ്ങളുള്ള പുതിയ തരം പ്ളാസ്റ്റിക്, കടലാസ് തുടങ്ങിയ പദാർഥങ്ങളുടെ ആവിർഭാവം ടെക്സ്റ്റൈൽ വ്യവസായത്തിന് ഒരു ഭീഷണിയായിത്തീർന്നിട്ടുണ്ട്.
ഇവയ്ക്കു ഇന്നുള്ള പരിമിതികൾ മാറുന്നതോടെ വസ്ത്ര നിർമ്മാണത്തിന് കൂടുതൽ ഗുരുതരമായ വെല്ലുവിളികൾ നേരിടേണ്ടിവരും.
അവലംബം അധിക വായനയ്ക്ക് പുറം കണ്ണികൾ Cotton Year Book 1910 (Textile Mercury) Descriptions and calculations for purchasing all cotton processing machines.
Profile of the Textiles Industry: US EPA Guidebook കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെക്സ്റ്റൈൽ ടെക്നോളജി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെക്സ്‌കോകോ ഇംഗ്ലീഷ് വിലാസം https://ml.wikipedia.org/wiki/Texcoco,_State_of_Mexico
ടെക്സ്കോകോ , മെക്സിക്കോ സിറ്റിക്ക് 25 കിലോമീറ്റർ വടക്കുകിഴക്കായി സ്ഥിതിചെയ്യുന്ന മെക്സിക്കോയിലെ ഒരു നഗരവും മുനിസിപ്പാലിറ്റിയുമാണ്.
ഹിസ്പാനിക് കാലഘട്ടത്തിനുമുമ്പ്, ഇത് ടെക്സ്കോകോ തടാകത്തിന്റെ തീരത്തിന്റെ തീരത്തെ പ്രമുഖ ആസ്ടെക് നഗരമായിരുന്നു.
കീഴടക്കപ്പെട്ടതിനുശേഷം മെക്സിക്കോ സിറ്റിക്ക് ശേഷമുള്ള ഏറ്റവും പ്രാധാന്യമർഹിക്കുന്ന നഗരമായിരുന്നു ഇതെങ്കിലും കാലക്രമേണ ഇതിന്റെ പ്രാധാന്യ കുറയുകയും നഗരം കൂടുതൽ ഗ്രാമീണ സ്വഭാവത്തിലേയ്ക്കു മാറുകയും ചെയ്തു.
കൊളോണിയൽ കാലഘട്ടത്തിലും സ്വാതന്ത്ര്യാനന്തര കാലഘട്ടത്തിലും ടെക്സ്കോകോ തടാകത്തിന്റെ ഭൂരിഭാഗവും വറ്റിപ്പോകുകയും നഗരം പിന്നീട് തടാക തീരത്തല്ലാതാവുകയും മുനിസിപ്പാലിറ്റിയുടെ ഭൂരിഭാഗവും തടാകത്തിന്റെ തടത്തിന്മേലേയ്ക്കു വ്യാപിക്കുകയും ചെയ്തു.
ഇപ്പോൾ മെക്സിക്കോയിലെ ആന്ത്രോപ്പോളജിക്കൽ മ്യൂസിയത്തിൽ പ്രദർശിപ്പിച്ചിരിക്കുന്ന 125 ടൺ ഭാരമുള്ള ട്ലാലോക്കിന്റെ ശിലാപ്രതിമ ഉൾപ്പെടെ, നിരവധി ആസ്ടെക് പുരാവസ്തുക്കൾ  ഇവിടെനിന്നു കണ്ടെത്തിയിട്ടുണ്ട്.
ടെഗൂസിഗാൽപ ഇംഗ്ലീഷ് വിലാസം https://ml.wikipedia.org/wiki/Tegucigalpa
മധ്യ അമേരിക്കൻ റിപ്പബ്ളിക്കായ ഹോണ്ടുറാസിന്റെ തലസ്ഥാനവും ഏറ്റവും വലിയ നഗരവുമാണ് തെഗുസികല്പ .
സെൻട്രൽ ഡിസ്ട്രിക്ടിൽപ്പെട്ട ഈ നഗരം ചോലുതേക നദിക്കരയിൽ സ്ഥിതിചെയ്യുന്നു.
മൂന്നു വശങ്ങളും മലനിരകളാൽ ചുറ്റപ്പെട്ട ഒരു അന്തർ പർവ്വത തടത്തിൽ (Inter mountain basin) ഏകദേശം 975 മീ.
ഉയരത്തിലാണ് ടെഗൂസിഗാൽപയുടെ സ്ഥാനം.
ജനസംഖ്യ: 775300 (1994)
ഹോൺഡുറാസിലെ പ്രധാന വാണിജ്യകേന്ദ്രമാണ് ടെഗൂസിഗാൽപ.
തുണിത്തരങ്ങൾ, പഞ്ചസാര , പുകയിലയുത്പ്പന്നങ്ങൾ , കെട്ടിട നിർമ്മാണ സാമഗ്രികൾ, സംസ്കരിച്ച ഭക്ഷണ സാധനങ്ങൾ, പാനീയങ്ങൾ, സോപ്പ് എന്നിവ ഇവിടത്തെ മുഖ്യ വ്യാവസായികോത്പ്പന്നങ്ങളിൽപ്പെടുന്നു.
ടെഗൂസിഗാൽപയെയും കോമായാഗീല (Comayaguela) നഗരത്തെയും ചോലുതേക നദിയാണ് വേർതിരിക്കുന്നത്.
രണ്ടു നഗരങ്ങൾക്കും പ്രത്യേകം മുനിസിപ്പൽ കൌൺസിലുകൾ ഉണ്ടെങ്കിലും ഇവ രണ്ടും ഭരണാവശ്യത്തിലേക്കായി ഏകീകരിച്ച് 'സെൻട്രൽ ഡിസ്ട്രിക്ട് ' എന്ന ഒറ്റ പ്രദേശമായി കണക്കാക്കപ്പെടുന്നു.
ഡിസംബർ മുതൽ മേയ് വരെയുള്ള കാലയളവിൽ ഇവിടെ വരണ്ട കാലാവസ്ഥയനുഭവപ്പെടുന്നു.
ഇക്കാലത്ത് താപനില 10°- 32° സെന്റീഗ്രേഡ് വരെ ആകാറുണ്ട്.
എന്നാൽ മഴക്കാലത്ത് മിതോഷ്ണ മേഖലാ കാലാവസ്ഥയാണുള്ളത്.
1847-ൽ സ്ഥാപിതമായ ദേശീയ സ്വയംഭരണ സർവകലാശാല, കാർഷിക-സംഗീത കോളജുകൾ, ഹോൺഡുറാസ് അക്കാദമി, നാഷണൽ ലൈബ്രറി ആന്റ് ആർക്കൈവ്സ് എന്നിവ ടെഗൂസിഗാൽപയിലാണ്.
പ്രകൃതി ചരിത്ര-പുരാതനാവശിഷ്ട-പ്രദർശന വസ്തുക്കൾ ഉൾക്കൊള്ളുന്ന ദേശീയ മ്യൂസിയം, കത്തീഡ്രൽ (18-ാം ശ.) പ്രസിഡന്റിന്റെ കൊട്ടാരം, ആധുനിക ദേശീയ അസംബ്ളി മന്ദിരം മുതലായവ ഇവിടത്തെ പ്രധാന ആകർഷണങ്ങളിൽപ്പെടുന്നു.
Tegucigalpa viewed from El Picacho-United Nations Park
1578-ൽ സ്പെയിൻകാരാണ് നഗരം സ്ഥാപിച്ചത്.
പിന്നീട് നഗരം ചെറിയ തോതിൽ ആധുനികവത്ക്കരിക്കപ്പെട്ടുവെങ്കിലും ഇന്നും പുരാതന നഗരം ഏറെ മാറ്റങ്ങളൊന്നുംകൂടാതെ നിലനിൽക്കുന്നു.
ഈ പ്രദേശത്തും ഇതിനുചുറ്റിലുമായി വികസിച്ച സ്വർണ-വെള്ളി ഖനന വ്യവസായങ്ങൾ ഒരു വാണിജ്യകേന്ദ്രമെന്ന നിലയിലേക്കു തെഗുസികല്പയെ വളർത്തിയിട്ടുണ്ട്.
1880-ൽ തെഗുസികല്പ  സ്ഥിരം തലസ്ഥാനമായി.
1930 കളുടെ അവസാനത്തിൽ ഈ നഗരം കോമായാഗീല പട്ടണവുമായി ലയിക്കപ്പെട്ടു.
ലോകത്തിലെ റെയിൽപ്പാതകളില്ലാത്ത വിരളമായ തലസ്ഥാനങ്ങളിലൊന്നാണ് തെഗുസികല്പ.
എന്നാൽ ഇവിടത്തെ വ്യോമ-റോഡു ഗതാഗത മാർഗങ്ങൾ താരതമ്യേന മെച്ചപ്പെട്ടവയാണ്.
നഗരത്തിൽനിന്നും 6 കി.
ദൂരെ മാറിയാണ് ടോൺകോൻടിൻ (Toncontin) അന്താരാഷ്ട്ര വിമാനത്താവളത്തിന്റെ സ്ഥാനം.
ഹോൺഡുറാസിലുള്ള സ്റ്റോക്ക് എക്സ്ചേഞ്ചുകളിലൊന്ന് ടെഗൂസിഗാൽപയിൽ സ്ഥിതിചെയ്യുന്നു.
അവലംബം ↑ ↑ 1 2 1 2 ↑ കുറിപ്പുകൾ അധിക വായനക്ക് പുറം കണ്ണികൾ Tegucigalpa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Portal of the Government of Honduras Archived 2008-09-11 at the Wayback Machine .
Official Portal of the Government of Tegucigalpa Interactive Map of Tegucigalpa Archived 2015-09-24 at the Wayback Machine .
14°05′00″N 87°13′00″W ﻿ / ﻿ 14.0833°N 87.2167°W ﻿ / 14.0833; -87.2167 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെഗൂസിഗാൽപ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരൂർ ബ്ലോക്ക് പഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ സ്ഥിതി ചെയ്യുന്ന ഒരു തീരദേശബ്ലോക്ക് പഞ്ചായത്താണ്‌ തിരൂർ ബ്ലോക്ക് പഞ്ചായത്ത് ചരിത്രം
കമ്മ്യൂണിറ്റി ഡെവലപ്പ്മെന്റ് പ്രോഗ്രാമിന്റെ ഭാഗമായി 1952 ഒക്ടോബർ 2 നാണ്‌ കേരളത്തിൽ വികസന ബ്ലോക്കുകൾ സ്ഥാപിക്കുന്നത്.
ആയതിന്റെ ഭാഗമായി മദ്രാസ് സംസ്ഥാനത്തിന്റെ ഭാഗമായിരുന്ന തിരൂരിലും വികസന ബ്ലോക്ക് (എൻ.ഇ.എസ് പാറ്റേൺ) സ്ഥാപിക്കപ്പെട്ടു.
പിന്നീട് കേരള സംസ്ഥാന രൂപീകരിച്ചതിനു ശേഷം തിരൂർ ബ്ലോക്ക് കേരളത്തിന്റെ ഭാഗമായി.
തൃക്കണ്ടിയൂർ ഗ്രാമ പഞ്ചായത്തിലെ (ഇപ്പോൾ തിരൂർ മുനിസിപ്പാലിറ്റി) ശിവക്ഷേത്രത്തിനു സമീപമായിരുന്നു ആദ്യ ഘട്ടത്തിൽ തിരൂർ ബ്ലോക്ക് കാര്യാലയം സ്ത്ഥി ചെയ്തിരുന്നത്.
പിന്നീട് തെക്കുമ്മുറിക്ക് സമീപം ബ്ലോക്ക് കാര്യാലയം മാറ്റി സ്ഥാപിച്ചു.
1960 മുതൽ ഈ സ്ഥലത്താണ്‌ ബ്ലോക്ക് കാര്യാലയം സ്ത്ഥിചെയ്യുന്നത്.
1995 ഒക്ടോബർ 2 നാണ്‌ ബ്ലോക്ക് പഞ്ചായത്ത് ഭരണഘടനയുടെ 73,74 ഭേദഗതികളുടെ അടിസ്ഥാനത്തിൽ നിലവിൽ വന്നത്.
1995 മുതൽ 2000 വരെ ശ്രീമതി പി നസീംബാനു, 2001 ഫെബ്രുവരി മുതൽ 2006 ജനുവരി വരെ ശ്രീ എം അബ്ദുള്ളക്കുട്ടിയും ബ്ലോക്ക് പഞ്ചായത്ത് പ്രസിഡണ്ടുമാരായിരുന്നു.
2006 ഫെബ്രുവരി മുതൽ ശ്രീ ടി പി കൃഷ്ണൻ ബ്ലോക്ക് പഞ്ചായത്ത് പ്രസിഡണ്ടായി തുടരുന്നു.
അതിരുകൾ കിഴക്ക് - കുറ്റിപ്പുറം ബ്ളോക്ക് പടിഞ്ഞാറ് - അറബിക്കടൽ വടക്ക് - തിരൂർ മുനിസിപ്പാലിറ്റിയും , താനൂർ ബ്ളോക്കും തെക്ക്‌ - ഭാരതപ്പുഴ ഗ്രാമപഞ്ചായത്തുകൾ പുറത്തൂർ ഗ്രാമപഞ്ചായത്ത് തലക്കാട് ഗ്രാമപഞ്ചായത്ത് തൃപ്രങ്ങോട് ഗ്രാമപഞ്ചായത്ത് വെട്ടം ഗ്രാമപഞ്ചായത്ത് തിരുനാവായ ഗ്രാമപഞ്ചായത്ത് മംഗലം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല മലപ്പുറം താലൂക്ക് തിരൂർ വിസ്തീര്ണ്ണം 102.69 ചതുരശ്ര കിലോമീറ്റർ ജനസംഖ്യ 181,276 പുരുഷന്മാർ 86,583 സ്ത്രീകൾ 94,693 ജനസാന്ദ്രത 1765 സ്ത്രീ : പുരുഷ അനുപാതം 1094 സാക്ഷരത 86.21% വിലാസം
തിരൂർ‍‍‍ ബ്ലോക്ക് പഞ്ചായത്ത് ബി. പി. അങ്ങാടി - 676105 ഫോൺ‍ : 0494 2422696 ഇമെയിൽ‍‍‍‍‍ : bdotirmlpker@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/tirurblock Archived 2013-11-30 at the Wayback Machine .
തിരൂർക്കാട്
മലപ്പുറം ജില്ലയിലെ മങ്കട നിയോജകമണ്ഡലത്തിലെ ഒരു പ്രദേശമാണ് തിരൂർക്കാട് .
കോഴിക്കോട് - പാലക്കാട് നാഷണൽ ഹൈവേയിൽ National_Highway_966_(India) പെരിന്തൽമണ്ണ ടൌണിൽ നിന്നും 5 കിലോമീറ്റർ അകലെ അങ്ങാടിപ്പുറത്തിന് ശേഷമായിട്ടാണ് തിരൂർക്കാട് സ്ഥിതി ചെയ്യുന്നത്.
വെള്ളുവനാടിൻറെ  തലസ്ഥാനമെന്ന് അറിയപ്പെടുന്ന പെരിന്തൽമണ്ണ ടൌണിനോടുള്ള അടുപ്പവും മലപ്പുറം ജില്ലയിലെ പ്രധാന പട്ടണങ്ങളായ മലപ്പുറം , മഞ്ചേരി തുടങ്ങിയവയിലേക്കുള്ള ദൂരക്കുറവും തിരൂർക്കാടിന് വാണിജ്യപരമായും  ഭൂമിശാസ്ത്രപരമായും പ്രാധാന്യം നൽകുന്നു
10°59′22″N 76°11′03″E ﻿ / ﻿ 10.989400°N 76.184215°E ﻿ / 10.989400; 76.184215 ഭൂമിശാസ്ത്രം
മലപ്പുറം ജില്ലയിൽ പെരിന്തൽമണ്ണ താലൂകിലെ അങ്ങാടിപ്പുറം പഞ്ചായത്തിലാണ് തിരൂർക്കാട്‌ ഗ്രാമം.
വടക്കുഭാഗത്ത്‌ തിരൂർക്കാട്‌ അങ്ങാടി, തടത്തിൽ വളവ്, ചോവ്റോഡ് തുടങ്ങി അരിപ്ര വരെയുള്ള പ്രദേശങ്ങൾ കിഴക്കുഭാഗത്ത് തോണിക്കര, നെല്ലിക്കാറബ്, ഏറാൻതോട്, പീച്ചാണി പറമ്പ് തുടങ്ങി വലമ്പൂർ വരെയുള്ള പ്രദേശങ്ങൾ തെക്കുഭാഗത്ത്‌ ചെട്ടിയാര്കാവ്, ഓട്ട്പാറ, ഒരാടംപാലം ഉൾപ്പെടെ അങ്ങാടിപ്പുറത്തിനിപ്പുറമുള്ള പ്രദേശങ്ങൾ പടിഞ്ഞാറുഭാഗത്ത്‌ പടിഞ്ഞാറെപാടം, പാറ തുടങ്ങി ചെരക്കാപരമ്പ് വരെയുള്ള പ്രദേശങ്ങൾ ഉൾപ്പെടുന്നതാണ് തിരൂർക്കാട് ഗ്രാമം.
ഈ ഗ്രാമത്തിലൂടെയാണ് കോഴിക്കോട് – പാലക്കാട് ദേശീയപാത കടന്നുപോകുന്നത്, മഞ്ചേരി - പെരിന്തൽമണ്ണ റോഡും കോഴിക്കോട്-പാലക്കാട് ദേശീയപാതയും ചേരുന്ന ജംഗ്ഷന് ആണ് തിരൂർക്കാട് അങ്ങാടി.
തിരൂർക്കാടിൻറെ  കച്ചവട പുരോഗതിയിലും, അയൽപ്രദേശങ്ങളെ ബന്ധിപ്പിക്കുന്നതിനും  ഈ ദേശീയപാത മുഖ്യ പങ്കു വഹിക്കുന്നു.
ഒരുഭാഗത്ത്‌ തലയെടുപ്പോടെ നിൽക്കുന്ന കുണ്ടവൻമലയും, മറുഭാഗത്ത്‌ വെള്ളിയരഞ്ഞാണം പോലെ ഗ്രാമത്തിനെ ചുറ്റിയൊഴുകുന്ന പുഴയും, പാടശേഖരങ്ങളും തോട്ടങ്ങളും സ്ഥിതിചെയ്യുന്ന തിരൂർകികാടിന്റെ പ്രധാന കൃഷികൾ തെങ്ങ് , കുരുമുളക് , കമുക് , വാഴ , കപ്പ , റബ്ബർ തുടങ്ങിയവയാണ്.
പുളിചിറ, ചെനത്തക്കടവ്,   പൂവകുണ്ട് എന്നീ പ്രാചീന കുളിക്കടവുകളാണ് തിരൂർക്കാടിൻറെ  മുഖ്യ ജലസ്രോതസ്സുകൾ.
നിരവധി കുളങ്ങളും ജലസമ്പത്തിന്റെ ഗണത്തിൽ പെടുത്താമെങ്കിലും എടുത്തുപറയാവുന്നത് പ്രകൃതി ദത്ത നീന്തൽ കുളമായ പുളിയിലക്കുളമാണ് ഗ്രാമത്തിലെ പ്രധാന കുളം.
തിരൂർക്കാട് മസ്ജിദ് ചരിത്രം
വളരെ പുരാതനമായ ചരിത്ര പാരമ്പര്യമുള്ള പ്രദേശമാണ് തിരൂർക്കാട്, തിരൂർക്കാട് പുരാതന ചരിത്രത്തിലേക്ക് വെളിച്ചം വീശുന്ന ആധികാരിക രേഖകളോ അതിനുള്ള സാധുതകളോ  ലഭ്യമായിട്ടില്ല.
ലഭ്യമായ ആധുനിക ചരിത്രത്തിന്റെ ഏകദേശ തുടക്കം വള്ളുവനാട് നാട്ടുരാജ്യത്തിന്റെയും  അവിടത്തെ രാജാക്കന്മാരായിരുന്ന വള്ളുവക്കോനാതിരിമാരുടെയും കാലഘട്ടം മുതൽക്കാണ്.
പഴയ വള്ളുവനാടിന്റെ നാടുവാഴികളായിരുന്ന വള്ളുവക്കോനാതിരിമാരുടെ കീഴിലായിരുന്നു.
വലമ്പൂർ അംശത്തിൽ പെടുന്ന തിരൂർക്കാട്‌ ദേശം, അരിപ്ര കോവിലകം , മങ്കട കോവിലകം , കടന്നമണ്ണ കോവിലകം , ആയിരനാഴി കോവിലകം എന്നീ കൊവിലകങ്ങളിലെ തമ്പുരാക്കൻമാർ ആയിരുന്നു പ്രധാന ഭൂവുടമകളും ഭരണകർത്താക്കളും, വള്ളുവക്കോനാതിരി രാജാക്കന്മാരുടെ പടയാളികൾ മിക്കവാറും നായന്മാരും പണിക്കന്മാരുമായിരുന്നു.
മാമാങ്കത്തറയിൽ വെച്ച് കോഴിക്കോട്‌ സമൂതിരിയുമായുള്ള വള്ളുവക്കോനാതിരി മാരുടെ ചാവേർപ്പടയുടെ വീര പോരാട്ടങ്ങൾ പ്രസിദ്ധമാണല്ലോ.
തിരൂർക്കാടിൻറെ  പൌരാണികേതിഹാസത്തിൽ ചാവേർപ്പടയിലെ വീരനായ ഒരു പടയാളി പണിക്കരുടെ ധീരസാഹസികത വിളിച്ചോതുന്ന ഒരു ഐതിഹ്യമുണ്ട്.
അങ്ങാടിപ്പുറം ക്ഷേത്ര പരിസരത്ത് വെച്ച് ശത്രുക്കളാൽ വലയം ചെയ്യപ്പെട്ട പണിക്കർ അഭ്യാസമുറയിൽ സാഹസികമായി അവരെ നേരിട്ട് രക്ഷ  നേടിയതിനെകുറിച്ചാണ് അക്കഥ.
തിരൂർക്കാടിന്റെ വിരിമാറിലൂടെ പോകുന്ന കോഴിക്കോട്‌-മദ്രാസ് പ്രധാനപാത വെറും വെട്ടുകല്ല് നിരത്തിയുണ്ടാക്കിയ ഒന്നായിരുന്നു.
ബസ്സും ലോറിയും ഇല്ലാത്ത അക്കാലത്ത് പ്രധാന വാഹനങ്ങൾ കാളകളും പോത്തുകളും വലിക്കുന്ന കട്ട വണ്ടികളായിരുന്നു.
ധനികരായ പ്രമാണിമാർ മോടിപിടിപ്പിച്ച കാളവണ്ടികളും കുതിരവണ്ടികളും ഉപയോഗിച്ചു.
ജന്മിമാർ മനുഷ്യർ ചുമക്കുന്ന പല്ലക്കുകളും മഞ്ചലുകളും യാത്രക്കുപയോഗിച്ചിരുന്നു.
ജനങ്ങളുടെ ആവശ്യങ്ങൾക്കായി - പാവപ്പെട്ട രോഗികളെ ആശുപത്രികളിലേക്കും മറ്റും എത്തിക്കാനായി - ഒരു മഞ്ചൽ ആദ്യമായി തിരൂർക്കാട് പണിയിച്ചത് കൊൽക്കാട്ടിൽ അലവിഹാജിയാണ്.
ഇക്കാലത്ത് തൊഴിലന്വേഷിച്ച് ആളുകൾ ഗൾഫ്‌ നാടുകളിൽ ചേക്കേറിയത് പോലെ അക്കാലത്ത് പട്ടിണി മാറ്റാൻ യുവാക്കൾ പണിയന്വേഷിച്ചു പോയിരുന്നത് പ്രധാനമായും കോലാർ ഖനികളിലെക്കും ബോംബെ,ബംഗ്ലൂർ, മൈസൂർ തുടങ്ങിയ നഗരങ്ങളിലെക്കുമായിരുന്നു.
പ്രതികൂല സാഹചര്യങ്ങളിൽ അതികഠിനവും സാഹസികവുമായി ഖനികളിലും മറ്റും ജോലി ചെയ്ത് മിച്ചം വെക്കുന്ന തുച്ചമായ പണം അവർ കുടുംബത്തിലേക്ക് അയച്ചു കൊടുക്കും.
ആ കാലത്ത് തിരൂര്കാടിന്റെ ജീവനു തുടിപ്പേകിയ ജീവവായു ആയിരുന്നു അത്.
ഹമദ് ഐ.ടി.ഐ തിരൂർക്കാട്
ഇന്ത്യൻ സ്വാതന്ത്ര സമര ചരിത്രത്തിലെ ഉജ്ജ്വലമായ അധ്യായമായി രേഖപ്പെടുത്തപ്പെട്ട 1921 ലെ മലബാർ കലാപത്തിലെ സുപ്രധാനമായ സംഭവങ്ങളിൽ തിരൂർക്കാട്‌ പ്രദേശവാസികൾ സജീവമായി പങ്കെടുത്തതായി ചരിത്രരേഖ കളിൽ പ്രതിപാദിച്ചിട്ടില്ലെന്കിലും, അന്ന് നടന്ന ചില  സാഹസങ്ങളിൽ  തിരൂർക്കാടുകാരായ ചിലരുടെ പങ്കാളിത്തം  ഉണ്ടാവുകയും അതിന്റെ പേരിൽ ക്രൂരമായ ശിക്ഷണ നടപടികൾക്ക് വിധേയമാവുകയും ചെയ്തിട്ടുണ്ട്.
വൈജ്ഞാനികം:
ഏകദേശം 15 ലധികം ചെറുതും വലുതുമായ വിദ്യാഭ്യാസ സ്ഥാപനങ്ങൾ ഇവിടെ പ്രവർത്തിക്കുന്നു.
ഇതിൽ 4 സ്കൂളുകൾ, 2 കോളേജുകള്, 2 ITI  കൾ, 2 അനാഥശാലകൾ,  6 മദ്രസകൾ, 3 സ്വകാര്യ ടുഷൻ കേന്ദ്രങ്ങൾ  തുടങ്ങി ഒരു ഡസനിലധികം പ്രസസ്ത കലാലയങ്ങൾ ഇവിടെ പ്രവർത്തിക്കുന്നു.
വിദ്യാഭ്യാസ സ്ഥാപനങ്ങൾ: ഇലാഹിയാ കോളജ്, ഇസ്ലാമിക് വിമെൻസ് കോളജ്, തിരൂർകാട് യതീംഖാന, ഹമദ് ഐ. ടി. ഐ അൻ വാറുൽ ഇസ്ലാം അറബിക്കോളജ്, അൻ വാറുൽ ഇസ്ലാം യതീംഖാന അൻവാർ ഇംഗ്ലീഷ് സ്‌കൂൾ എ. എം. ഹൈ സ്കൂൾ നസ്ര കോളേജ് മ്ദ്രസ തഹ്ഫീമുൽ ഖുർആൻ അസ്ഹർ ഇംഗ്ലീഷ് സ്കൂൾ എൻ.സി.ടി സ്കൂൾ ഓഫ് കൊമേഴ്സ് മതം , സംസ്കാരം
നിരവധി മുസ്ലിം പള്ളികളും ക്ഷേത്രങ്ങളും  ഈ ഗ്രാമത്തിലുണ്ട്.
സാമ്പത്തികം:
എടുത്തു പറയത്തക്ക വൻകിട  വ്യവസായങ്ങൾ ഈ ഗ്രാമത്തിൽ ഇല്ലെങ്കിലും, വിവിധ വാഹന കമ്പനികളുടെ ഷോറൂമുകൾ, ധനകാര്യസ്ഥാപനങ്ങൾ, പെട്രോൾപമ്പുകൾ,  ധാന്യം പൊടിക്കുന്ന മില്ലുകൾ , വര്ക്ക്ഷോപ്പ്, ഇലക്ട്രിക് ഇന്ഡളസ്ട്രീസ്, ചെറുകിട ബേക്കറികൾ  തുടങ്ങിയ ചെറുകിട-ഇടത്തരം വ്യവസായങ്ങൾ ഇവിടെ പ്രവര്ത്തിക്കുന്നു.
ഉപജീവനത്തിനായി പൊതുവേ ഗൾഫ്‌ മേഖലയെ ആശ്രയിക്കുന്ന രീതിയാണ് കണ്ടുവരുന്നതെങ്കിലും കൃഷിയും കച്ചവടവും തിരുര്കാടിൻറെ  സാമ്പത്തിക മേഖലയിൽ അതിന്റേതായ പങ്കുവഹിക്കുന്നുണ്ട്.
മുൻകാലങ്ങളിൽ നിന്ന് വിഭിന്നമായി വിദ്യാസമ്പന്നരായ യുവതലമുറയുടെ തള്ളിക്കയറ്റത്തോടെ ചെറുതും വലുതുമായ സർക്കാർ-സ്വകാര്യ ഉദ്യോഗങ്ങൾ കരസ്തമാക്കുന്നവരുടെ എണ്ണം വളരെ വർധിച്ചിട്ടുണ്ട്.
പ്രൊഫഷണൽ വിദ്യാഭ്യാസ രംഗത്തെ പുത്തനുണർവ് നാടിനു ഒരുപാടധികം ഡോക്ടർമാരെയും എഞ്ചിനീയർമാരെയും IT വിദഗ്ദ്ധരെയും നേടിക്കൊടുത്തിട്ടുണ്ട് പ്രധാന വ്യാപാര സ്ഥാപനങ്ങൾ കുന്നത്ത് മാർബിൾസ് കെ.വി.ആർ മാരുതി ഷോ റൂം ആൻഡ് സർവീസ് സെന്റർ ടി.ജി.ബി ഹ്യുണ്ടായ് ഷോറൂം ആൻഡ് സർവീസ് സെന്റർ രാഷ്ട്രീയം- സാംസ്കാരികം
തിരൂർക്കാടിന്റെ രാഷ്ട്രീയ പാരമ്പര്യം കേട്ടുപിണഞ്ഞുകിടക്കുന്നത് പ്രധാനമായും  മുസ്ലിം ലീഗും,   മാർക്സിസ്റ്റ്‌ പാർട്ടിയുമാണ്.
ദേശീയ തലത്തിലും സംസ്ഥാന-പ്രാദേശിക തലത്തിലും  പ്രവർത്തിച്ചു വരുന്ന ബി.ജെ.പിയും എസ്.ഡി.പി.ഐ, വെൽഫെയർ പാർട്ടി ഓഫ് ഇന്ത്യ, ബി.എസ്.പി, ആം ആദ്മി പാർട്ടി  ചെറു പാർട്ടികളും ഇവിടെ പ്രവർത്തിക്കുന്നുണ്ട്.
ജില്ല സംസ്ഥാന തലത്തിൽ ശ്രദ്ധേയരായ നിരവിധി നേതാകളെ  ഈ പാർട്ടികൾ തിരൂർക്കാട് നിന്നും കണ്ടെത്തിയിട്ടുണ്ട്.
കേരളത്തിന്റെ പൊതു രാഷ്ട്രീയ മണ്ഡലത്തിൽ ഉണ്ടാകുന്ന വലുതും ചെറുതുമായ ചലനങ്ങൾ അതെയളവിൽ തിരൂർക്കാടും  പ്രതിഫലിപ്പിക്കാറുണ്ട് .
തിരൂർക്കാടിൻറെ സാമ്പത്തിക സ്രോതസ്സിൻറെ നട്ടെല്ലായ പ്രവാസികൾക്കിടയിലും വളരെ സജീവമായ സേവന-സാംസ്കാരിക പ്രവർത്തനങ്ങൾ നടന്നുവരുന്നു ഗൾഫ്‌ രാജ്യങ്ങളിലുള്ള തിരൂര്കാടുകാരെ ഒന്നിപ്പിക്കുന്നതും അവർക്ക് വേണ്ടുന്ന സഹായങ്ങൾ ചെയ്യുന്നതും കൂടാതെ നാട്ടിൽ അർഹരായ ആളുകൾക്ക് ആവശ്യമായ സാമ്പത്തിക സഹായങ്ങൾ എത്തിക്കുന്നതിലും ഈ സംഘങ്ങൾ വഹിക്കുന്ന പങ്കുവഹിക്കുന്നു .
കലാ-കായികം
വളരെ സമ്പന്നമായ കായിക-സാംസ്കാരിക പാരമ്പര്യം തിരൂർക്കാടിനുണ്ട്.
നാടിന്റെ തുടിപ്പും ആവേശവും നെഞ്ചിലേറ്റിയ യുവാക്കളുടെ കൂട്ടായ്മകൾ വിവിധ ക്ലബുകളുടെ രൂപത്തിൽ ഇവിടെ പ്രവർത്തിച്ചു വരുന്നു.
തിരൂർക്കാടിന്റെ കായിക ഭൂപടത്തിൽ പ്രഥമ സ്ഥാനീയരായ തിലകം ക്ലബാണ് അതിൽ ആദ്യത്തേത്.
ഫുട്ബാൾ ജീവവായുവായി കൊണ്ടുനടക്കുന്ന തിരൂർക്കാട്ടെ ആബാലവൃദ്ധം ജനങ്ങളുടെ ആവേശമായ തിലകം ക്ലബിന് ജില്ലാ-പ്രാദേശിക തലത്തിൽ കരുത്ത് തെളിയിച്ച ഒരു ഫുട്ബാൾ ടീമും അനുബന്ധമായ മറ്റു ടീമുകളും ഉണ്ട്.
സമീപ പ്രദേശങ്ങളിലെ മുഴുവൻ ടൂര്നമെന്റുകളിലെയും സജീവസാന്നിധ്യമായ തിലകം തിരൂർകാട്‌ ഫുട്ബോൾ ടീമിന് നിരവധി കിരീടങ്ങൾ തിരൂർക്കാടുകാർക്ക് സമ്മാനിക്കാൻ കഴിഞ്ഞിട്ടുണ്ട്.
മറ്റു കായിക ഇനങ്ങളായ ക്രിക്കറ്റ്‌, വടംവലി അതലതിക്സ്  തുടങ്ങിയവയിലും ഈ ക്ലബ്‌ കഴിവ്‌ തെളിയിച്ചിട്ടുണ്ട്.
ജില്ല അമേചർ  അത്ലറ്റിക്സ് ചാംബ്യന്ഷിപ്പിൽ  പല തവണ ഒവറോൾ കിരീടം, പഞ്ചായത്ത് തല കേരളോത്സവത്തിൽ  നിരവധി തവണ ഓവറോൾ കിരീടം തുടങ്ങിയവ തിലകം തിരൂര്കാടിന്റെ കിരീടത്തിലെ ചില തൂവലുകൾ മാത്രം.
കൂടാതെ സാമൂഹ്യ സേവന പ്രവർത്തനങ്ങളിലും തിലകം ക്ലബ്‌ ശ്രദ്ധ പതിപ്പിക്കുന്നു.
തിരൂർക്കാട്ടെ മറ്റു പ്രധാന ക്ലബ്ബുകൾ വിക്ടറി ആർട്സ്‌ ആൻഡ്‌ സ്പോർട്സ്‌ ക്ലബ്‌, സേവന ക്ലബ്‌,  പാലം യൂത്സ്‌, യോർക്ക്‌ ഷയർ തിരൂർക്കാട് ലക്കി സ്റ്റാർ പാറമ്മൽ  തുടങ്ങിയവയാണ്.
ഇതിൽ വിക്ടറി ക്ലബ്‌ കലാ-സാംസ്കാരിക മേഖലയിൽ പ്രത്യേക ശ്രദ്ധയൂന്നിപ്രവർത്തിച്ചുവരുന്നു.
കൂടാതെ  ശക്തമായ ഒരു ക്രിക്കറ്റ്‌ ടീം വിക്ടറിക്ക് സ്വന്തമായുണ്ട്.
നിരവധി പ്രാദേശിക പുരസ്കാരങ്ങൾ തിരൂർക്കാട്ടെതിക്കുവാൻ വിക്ടറി ക്ലബിന്  കഴിഞ്ഞിട്ടുണ്ട്.
വിക്ടറി ക്ലബിന് അനുബന്ധമായി പ്രവർത്തിക്കുന്ന വിജയൻ സ്മാരക വായനശാല തിരൂക്കാടെ പ്രധാന പൊതു ലൈബ്രറി ആണ്.
തിരൂർക്കാട ഉള്ള കോളെജ്കളിലും സ്കൂളുകളിലും വിവിധ ലൈബ്രറികൾ പ്രവർത്തിക്കുന്നുണ്ടെങ്കിലും പബ്ലിക്‌ ലിബ്രരിയായി ഇത് മാത്രമേ ഉള്ളൂ.
മറ്റു ക്ലബുകളായ ഒരാടം പാലം കേന്ദ്രീകരിച് പ്രവർത്തിക്കുന്ന പാലം യൂത്സ്‌, പടിഞ്ഞാരെപ്പാടം കേന്ദ്രീകരിച്ചുള്ള സേവന, ക്രിക്കെറ്റിനു പ്രാധാന്യം കൊടുത്തുകൊണ്ട് പ്രവർത്തിക്കുന്ന യോർക്ക്‌ ഷയർ ജീവ കാരുണ്യ പ്രവർത്തനങ്ങളിൽ മുൻപന്തിയിൽ ഉള്ള ലക്കി സ്റ്റാർ പാറമ്മൽ  തുടങ്ങിയവയും അവരുടെതായ മേഖലകളിൽ സ്തുത്യർഹമായ പ്രവർത്തനം കാഴ്ചവെക്കുന്നു
തിരൂർകാട്ടെ പ്രധാന ഫുട്ബാൾ കളിക്കാർ ഷകീൽ കല്ലൻങ്ങാടെൻ ശമീൽ ചാലിലകത് ഹൈദർ വെന്തോടെൻ മുനവ്വർ കല്ലൻങ്ങാടെൻ ഷുഹൈബ് തോട്ടോളി നജീബ് അമ്പലകുത്തു പ്രധാന വ്യക്തികൾ കെ. ആലിക്കുട്ടി മുസ്‌ലിയാർ കെ. ഉമർ മൗലവി എൻ.എം. ശരീഫ് മൗലവി കുന്നത് മുഹമ്മദ് ഹാജി ഹാജി കെ മമ്മദ് ഫൈസി കോൽക്കാട്ടിൽ അലവി ഹാജി ഉമ്മർ അറക്കൽ സയ്യിദ് കുഞ്ഞുട്ടി തങ്ങൾ (സയ്യിദ് ഹുസ്സൈൻ അഹ്‌മദ്‌ ശിഹാബ് തങ്ങൾ) അവലംബം ↑ ↑ {{ cite web }} : Cite has empty unknown parameter: | 1= ( help ) ↑ {{ cite web }} : Cite has empty unknown parameter: | 3= ( help ) ↑ {{ cite web }} : Cite has empty unknown parameter: | 1= ( help ) ↑ {{ cite web }} : Cite has empty unknown parameter: | 1= ( help ) ↑ ↑ http://www.kvrworld.com/maruti/contactus.html ↑ ↑ ↑ http://www.sirajlive.com/2013/11/01/64703.html പുറത്തേക്കുള്ള കണ്ണികൾ ഇലാഹിയാ കോളജ് നസ്ര കോളേജ് ഹമദ് ഐ. ടി. ഐ തൻവീറുൽ ഇസ്‌ലാം ട്രസ്റ്റ് Archived 2016-10-08 at the Wayback Machine .
കുന്നത്ത് മാർബിൾസ് Archived 2016-10-15 at the Wayback Machine .
ടി.ജി.ബി ഹ്യുണ്ടായ് Archived 2016-10-09 at the Wayback Machine .
തിരൂർപ്പുഴ ഇംഗ്ലീഷ് വിലാസം https://ml.wikipedia.org/wiki/Tirur_River
മലപ്പുറം  ജില്ലയിലെ തിരൂർ താലൂക്കിലൂടെ ഒഴുകുന്ന ഒരു പുഴയാണ് തിരൂർപ്പുഴ .
ആതവനാട് ഭാഗത്ത് ഉദ്ഭവിയ്ക്കുന്ന ഈ നദി, പൊന്നാനിയ്ക്കു സമീപം ഭാരതപ്പുഴയിൽ ചേരുന്നു.
വള്ളിലപ്പുഴ യെന്നും  ഈ പുഴയ്ക്കു പേരുണ്ട്.
ഇതിന്റെ തീരത്ത് കണ്ടൽക്കാട്, നാനാതരത്തിലുള്ള പക്ഷികളുടെ സങ്കേതം, വിവിധയിനം  മത്സ്യങ്ങൾ എന്നിവയുടെ സാന്നിദ്ധ്യം   ശ്രദ്ധേയമാണ്.
പ്രസിദ്ധമായ തുഞ്ചൻ പറമ്പ് ഈ നദിയുടെ കരയിലാണ്.
48 കി.
മീറ്ററാണ് തിരൂർപ്പുഴയുടെ നീളം.
പുറംകണ്ണികൾ Malappuram Tirur River Road Over Bridge at Tirur Inaugurated Archived 2009-03-05 at the Wayback Machine .
തിറിയോജനോളജി ഇംഗ്ലീഷ് വിലാസം https://ml.wikipedia.org/wiki/Theriogenology
മൃഗങ്ങളുടെ പ്രത്യുൽപാദനവുമായി ബന്ധപ്പെട്ട വെറ്റിനറി മെഡിസിൻസിന്റെ ഒരു സ്പെഷ്യാലിറ്റി ആണ് തിറിയോജനോളജി .
മൃഗങ്ങളുടെ സ്ത്രീ-പുരുഷ പ്രത്യുത്പാദന സംവിധാനങ്ങളുടെ ശരീരശാസ്ത്രവും രോഗപഠനവും , കൂടാതെ മൃഗങ്ങളുടെ   ഒബ്‌സ്റ്റട്രിക്‌സ്, ഗൈനക്കോളജി , ആൻഡ്രോളജി , അസിസ്റ്റഡ് റീപ്രൊഡക്റ്റീവ് ടെക്‌നോളജീസ് (ART) എന്നിവയുടെ ക്ലിനിക്കൽ പ്രാക്ടീസും ഇതിൽ ഉൾപ്പെടുന്നു.
ശുക്ലം വിശകലനം, മൂല്യനിർണ്ണയം, സംസ്കരണം, ബ്രീഡിംഗ് സൗണ്ട്നെസ്, ഐവിഎഫ് , ഭ്രൂണ കൈമാറ്റം, പ്രസവചികിത്സ എന്നിവ പോലുള്ള മൃഗങ്ങളുടെ പ്രത്യുൽപാദനത്തിൽ വിപുലമായ പരിശീലനമുള്ള മൃഗഡോക്ടർമാരാണ് തിറിയോജനോളജിസ്റ്റുകൾ.
യുണൈറ്റഡ് സ്റ്റേറ്റ്സിൽ , എല്ലാ തിറിയോജനോളജിസ്റ്റുകളും അമേരിക്കൻ കോളേജ് ഓഫ് തിറിയോജനോളജിസ്റ്റിന്റെ ബോർഡ്-സർട്ടിഫൈഡ് ആണ്.
ഇതും കാണുക കന്നുകാലികളിലും വളർത്തുമൃഗങ്ങളിലും കൃത്രിമ ബീജസങ്കലനം മൃഗങ്ങളുടെ ലൈംഗിക പെരുമാറ്റം ഉറവിടങ്ങൾ ഡോർലാൻഡ്സ് മെഡിക്കൽ നിഘണ്ടു (25-ാം പതിപ്പ്) പുറം കണ്ണികൾ സൊസൈറ്റി ഫോർ തിറിയോജനോളജി അമേരിക്കൻ കോളേജ് ഓഫ് തിറിയോജനോളജിസ്റ്റ്
തിരൂർ നിയമസഭാമണ്ഡലം
മലപ്പുറം ജില്ലയിലെ തിരൂർ നഗരസഭയും തിരൂർ താലൂക്കിലെ ആതവനാട് , കല്പകഞ്ചേരി , തലക്കാട് , തിരുനാവായ , വളവന്നൂർ , വെട്ടം എന്നീ ഗ്രാമപഞ്ചായത്തുകളും ഉൾപെടുന്ന നിയമസഭാമണ്ഡലമാണ് തിരൂർ നിയമസഭാമണ്ഡലം .
മലയാള ഭാഷാ പിതാവായ തുഞ്ചത്ത് എഴുത്തച്ചന്റെ ജന്മം കൊണ്ടു പ്രസിദ്ധമാണ് തിരൂർ.
ജില്ലയിലെ പ്രധാനപ്പെട്ട റയിൽവ്വേ സ്റ്റേഷൻ തിരുരിൽ നിന്നു ഉത്തരേന്ത്യയിലേക്കും പാക്കിസഥാനിലേക്കും കയറ്റുമതി ചെയ്യുന്ന വെറ്റില പ്രസിദ്ധമാണ്.
മലബാർ കലാപത്തിന്റെ ഒർമ നിലനിർത്തി വാഗൺ ട്രാജഡി സ്മാരകവും തിരൂരിൽ നിലനിൽക്കുന്നു.
തിരൂർ നിയമസഭാമണ്ഡലം മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് സിപിഐ മുസ്ലിം ലീഗ് ബിജെപി വർഷം ആകെ ചെയ്ത് ഭൂരി പക്ഷം അംഗം പാർട്ടി വോട്ട് എതിരാളി പാർട്ടി വോട്ട് എതിരാളി പാർട്ടി വോട്ട് 2021 229428 170742 7214 കറുക്കോളീ മൊയ്ദീൻ മുസ്ലിം ലീഗ് 82314 ഗഫൂർ പി ലില്ലീസ് സിപിഎം.
75100 എം അബ്ദുൾ സലാം ബീജെപി 9097 2016 204129 156792 7061 സി. മമ്മൂട്ടി 73432 66371 ദേവീദാസൻ 8046 2011 166314 126365 23566 69305 പിപി അബ്ദുള്ളക്കുട്ടി 45739 പി.ടി ആലി ഹാജി 5543 2006 186852 146121 8680 പിപി അബ്ദുള്ളക്കുട്ടി സിപിഎം.
71270 ഇ.
ടി. മുഹമ്മദ് ബഷീർ മുസ്ലിം ലീഗ് 62590 ജയശങ്കർ 8909 2001 164377 114426 12759 ഇ.
ടി. മുഹമ്മദ് ബഷീർ മുസ്ലിം ലീഗ് 58270 എ.പി അബ്ദുൾ വഹാബ് ഐ.എൻ.എൽ. 45511 വാസുദേവൻ മാസ്റ്റർ 8835 അവലംബം ↑ Changing Face of Electoral India Delimitation 2008 - Volume 1 Page 719 ↑ http://www.keralaassembly.org/election/2021/assembly_poll.php?year=2021 no=45 ↑ http://www.keralaassembly.org/2001/poll01.php4?year=2016 no=45 ↑ http://www.keralaassembly.org/election/2021/assembly_poll.php?year=2011 no=45 ↑ http://www.keralaassembly.org/election/2021/assembly_poll.php?year=2006 no=36 ↑ http://www.keralaassembly.org/2001/poll01.php4?year=2001 no=38
തിരൂർ റെയിൽവേ സ്റ്റേഷൻ ഇംഗ്ലീഷ് വിലാസം https://ml.wikipedia.org/wiki/Tirur_railway_station
മലപ്പുറം ജില്ലയിലെ ഏറ്റവും പ്രധാനപ്പെട്ട  റെയിൽവേ സ്റ്റേഷൻ ആണ് തിരൂർ റെയിൽവേ സ്റ്റേഷൻ.
തിരൂർ റെയിൽവെ സ്റ്റേഷന് ചരിത്രത്തിൽ ഉന്നതമായ സ്ഥാനമുണ്ട്.
കേരളത്തിലെ ആദ്യ റെയിൽവെ ലെയ്ൻ തിരൂർ ബേപ്പൂർ പാതയാണ്.
മലപ്പുറം ജില്ലയിലെ പ്രധാന റെയിൽവേ സ്റ്റേഷൻ ആയിട്ട്പോലും ഒരുപാട് ട്രെയിനുകൾക്ക് ഇവിടെ സ്റ്റോപ്പ്‌ ഇല്ല .
ഇവിടെ  നിന്ന് ഇന്ത്യയിലെ പ്രധാനഗരങ്ങളായ ഡൽഹി, മുംബൈ, ചെന്നൈ, തിരുവനന്തപുരം, കൊച്ചി, കോയമ്പത്തൂർ, ജയ്പൂർ, പുണെ എന്നിവിടങ്ങിലേക്ക് തീവണ്ടികൾ ലഭ്യമാണ്.
സൗകര്യങ്ങൾ ഓൺലൈൻ റിസർവേഷൻ കൌണ്ടർ പാർസൽ ബുക്കിംഗ് കേന്ദ്രം ലഘുഭക്ഷണശാല യാത്രക്കാർകുള്ള വിശ്രമമുറി തിരൂരിൽ  നിർത്തുന്ന  പ്രധാന  തീവണ്ടികൾ 12617- ഡൽഹിക്കുള്ള  മംഗള എക്സ്പ്രസ്സ്‌ 12602 - ചെന്നൈ മെയിൽ 16603 - മാവേലി എക്സ്പ്രസ്സ്‌ ( തിരുവനന്തപുരം ) 16650 - പരശുരാം എക്സ്പ്രസ്സ്‌ (തിരുവനനന്തപുരം ) 12081 - തിരുവനന്തപുരം ജനശതാബ്ദി 12075 - തിരുവനന്തപുരം ജനശതാബ്ദി എത്തിച്ചേരാം
ബസ്‌ സ്റ്റാൻഡിൽ നിന്ന് 200 മീറ്റർ അകലെയാണ്  റെയിൽവേ സ്റ്റേഷൻ .
ഇവിടെ നിന്ന് കോഴിക്കോട് ,മലപ്പുറം ,കൂറ്റിപുറം ,പൊന്നാനി ,ഗുരുവായൂർ ,പരപനങ്ങാടി ,തൃശൂർ, എറണാകുളം, ആലപ്പുഴ, തിരുവനന്തപുരം,  തുടങ്ങിയ സ്ഥലങ്ങളിലേക്ക് നിരവധി ബസുകൾ ലഭ്യമാണ് .
കോട്ടക്കൽ ആര്യവൈദ്യശാല, ചമ്രവട്ടം അയ്യപ്പക്ഷേത്രം, ബി.പി അങ്ങാടി ജാറം, പടിഞ്ഞാറെക്കര ബീച്ച് എന്നിവടങ്ങളിലേക്കും തിരൂരിൽ നിന്നും ബസ് സർവ്വീസുകളുണ്ട്.
{{ Tirur railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരൂർ വിദ്യാഭ്യാസ ജില്ലയിലെ വിദ്യാലയങ്ങൾ
തിരൂർ വിദ്യാഭ്യാസ ജില്ലയിലെ  ഹൈസ്കൂളുകൾ ഗവൺമെന്റ് ഹൈസ്ക്കൂളുകൾ SLNo School Code School Name School page (മലയാളം) 2 19032 K. M. G. V. H. S. S. Tavanur കെ.എം.ജി.വി.എച്ച്. എസ്.എസ്. തവനൂർ 3 19034 G. H. S. S. Kadanchery ജി.എച്ച്. എസ്.എസ്. കാടഞ്ചേരി 4 19043 P. C. N. G. H. S. S. Mookkuthala പി.സി.എൻ.ജി.എച്ച്. എസ്.എസ്. മൂക്കുതല 5 19050 G. H. S. S. Edappal ജി.എച്ച്. എസ്.എസ്. എടപ്പാൾ 6 19063 G.H. S. S. Kokkur ജി.എച്ച്. എസ്.എസ്. കോക്കൂർ 7 19501 KOKKUR GOVT THS ഗവ.
ടെക്നിക്കൽ എച്ച്.എസ്.കോക്കൂർ 8 19503 TECHNICAL HSS VATTAMKULAM ഗവ.
ടി.എച്ച്.എസ്. നന്നംമുക്ക് 9 19022 G. V. H. S. S. Kalpakanchery ജി. വി. എച്ച്. എസ്.എസ്. കല്പകഞ്ചേരി 10 19040 G. H. S. S. Kuttippuram ജി.എച്ച്. എസ്.എസ്. കുറ്റിപ്പുറം 11 19042 G. H. S. S. Perassannur ജി.എച്ച്.എസ്.എസ്. പേരശ്ശന്നൂർ 12 19066 G. H. S. S. Irimbiliyam ജി.എച്ച്. എസ്.എസ്. ഇരിമ്പിളിയം 13 19074 G. H. S. S. Athavanad ജി.എച്ച്. എസ്.എസ്. ആതവനാട് 14 19357 G. U. P. S. Athavanad ജി.എച്ച്.എസ്. ആതവനാട് പരിതി 15 19359 G. M. H. S. Karippole ജി.എച്ച്.എസ്. കരിപ്പോൾ 16 19502 TECHNICAL HS KUTTIPPURAM ഗവ.